1850



Események

Határozott dátumú események 
 január 31. – Poroszországban törvényerőre lép az új alkotmány, az ország továbbra is rendőri-katonai állam marad.
 február 19. – Aradon kivégzik az utolsó honvéd vértanút, Ludwig Hauk alezredest.
 március 20. – IV. Frigyes Vilmos porosz király összehívja a parlamentet, hogy kimondassa saját vezetésével a német egység megvalósítását, orosz-osztrák nyomásra lemond tervéről.
 április 12. – Franciaország visszahelyezi hatalmába IX. Piusz pápát.
 augusztus 31. – III. Kamehameha hawaii király hivatalosan is várossá és királysága fővárosává nyilvánítja Honolulut.
 október 17. – Felavatják Chopin síremlékét a Père-Lachaise temetőben Chopin halálának első évfordulóján
 november 29. – Aláírják a porosz-osztrák olmützi békét, ezzel lehetővé válik a Német Szövetség helyreállítása.

Határozatlan dátumú események 
 március – Kínában a Csing-dinasztia 7. császára, Hszien-feng ül a trónra.
 július – Dánia a schleswigi felkelés leverése után annektálja Schleswiget és Holsteint.
 október – Tajping-felkelés Kínában. (A parasztháború 1856-ig tart, a kínai uralkodó csak angol-francia segítséggel tudja leverni. A halottak száma kb. 20 millióra tehető.)
 az év folyamán – Elkészül az első tenger alatti távírókábel, a La Manche-csatornában, néhány órás működés után tönkremegy.

Az év témái

1850 az irodalomban

1850 a tudományban

1850 a vasúti közlekedésben

Születések 
 január 27. – Edward John Smith, a Titanic kapitánya († 1912)
 február 24. – Jászai Mari, színésznő († 1926)
 március 7. – Tomas Masaryk, cseh filozófus, politikus, Csehszlovákia első elnöke († 1937)
 március 13. – Donáth Gyula, szobrászművész († 1909)
 március 20. – Aggházy Gyula, festőművész († 1919)
 március 31. – Charles Doolittle Walcott, amerikai paleontológus († 1927)
 április 9. – Pósa Lajos, a magyar gyermekirodalom klasszikusa, dalszerző († 1914)
 június 6. – Karl Ferdinand Braun német feltaláló, Nobel-díjas fizikus († 1918)
 június 12. – Georges Demenÿ magyar származású francia fiziológus, a filmezés egyik úttörője († 1917)
 június 22. – Goldziher Ignác, orientalista, egyetemi tanár, az MTA tagja († 1921)
 július 5. – Kvassay Jenő, vízépítő mérnök, a magyar vízügyi szolgálat megalapítója († 1919)
 július 18. – Deák-Ébner Lajos, festőművész († 1934)
 augusztus 5. – Guy de Maupassant, francia író († 1893)
 augusztus 13. – Forster Géza, magyar mezőgazdász, agrárpolitikus († 1907)
 szeptember 8. – Blaha Lujza, magyar színésznő, „a nemzet csalogánya” († 1926)
 november 12. – Edmund von Hellmer, osztrák szobrász, Fadrusz János és Horvay János mestere. († 1935)
 november 12. – Michael Ivanovics Csigorin, az orosz sakkiskola megalapítója († 1908)
 november 13. – Robert Louis Stevenson, skót író († 1894)
 november 24. – Lukács László, magyar politikus, 1912–13-ig magyar miniszterelnök († 1932)
 december 2. – Darmay Viktor költő, író († 1878)
 december 7. – Schwarz Dávid, a merev rendszerű, könnyűfémből készült, kormányozható léghajó feltalálója († 1897)
 december 29. – Bella Lajos magyar régész, földrajz–történelem szakos tanár, a Magyar Tudományos Akadémia levelező tagja († 1937)

Halálozások 
 január 11. – Josef Klieber, osztrák szobrász, éremkészítő és festő, a bécsi képzőművészeti akadémia vezető tanára (* 1773)
 január 23. – Kolosy György, szabadságharcos, 1848-as honvéd százados (* 1824)
 január 27. – Johann Gottfried Schadow, német klasszicista szobrász (* 1764)
 február 9. – Lenkey János, honvéd tábornok (* 1807)
 február 25. – Gál László, honvéd ezredes (* 1810)
 április 7. – Ábrányi Emil, földbirtokos, miniszteri titkár és kormánybiztos (* 1820)
 április 23. – William Wordsworth, angol romantikus költő (* 1750)
 május 9. – Joseph Louis Gay-Lussac, francia fizikus, kémikus(* 1778)
 május 12. – Heinrich August Pierer, német katonatiszt, könyvkiadó (* 1794)
 június 20. – Antal Mihály, nyelvész, könyvtáros (* 1793)
 június 25. – Farkas János Chrysostom, piarista rendi pap, tanár, költő (* 1794)
 július 29. – Kerekes Ferenc, matematikus, református főiskolai tanár, a Magyar Tudományos Akadémia levelező tagja (* 1784)
 augusztus 26. – I. Lajos Fülöp, francia király (* 1773)
 december 10. – Bem József, az 1848–49-es szabadságharc tábornoka (* 1794)
 december 24. – Frédéric Bastiat francia liberális közgazdász, politikus (* 1801)

Jegyzetek 

 
19. század